**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts |
| 2. | Dokumenta nosaukums | “Grozījumi “Likumā par akcīzes nodokli””  |
| 3. | Politikas joma un nozare vai teritorija | Industrijas un pakalpojumu politika |
| 4. | Dokumenta mērķgrupas | Komersanti un personas, kas atbilstoši likumā “Par akcīzes nodokli” noteiktajām prasībām ir akcīzes nodokļa maksātāji. Komersanti, kas veic darbības ar dabasgāzi, kuru izmanto kā transporta degvielu, kā arī automobiļu lietotāji, automobiļu tirgotāji, dabasgāzes tirgotāji un dabasgāzes infrastruktūras operatori. |
| 5. | Dokumenta mērķis un sākotnēji identificētās problēmas būtība | Likumprojekta “Grozījumi likumā “Par akcīzes nodokli”” (turpmāk – likumprojekts) mērķis ir aizstāt iepriekš noteikto valsts atbalsta sniegšanu saskaņā ar *de minimis* regulējumu ar vispārīgo samazināto nodokļu likmi un tādējādi turpināt sekmēt siltumnīcefekta gāzu emisiju samazināšanu transportā un pakāpenisku pāreju uz videi draudzīgākas un gaisa kvalitāti mazāk ietekmējošas degvielas izmantošanu, veicinot dabasgāzes uzpildes punktu izveidi transportlīdzekļiem, kuros kā degvielu izmanto dabasgāzi, un infrastruktūras attīstību.Likumprojekts paredz turpināt iepriekš terminēti līdz 2025.gada 31.decembrim noteikto akcīzes nodokļa dabasgāzei, kuru izmanto transportā, samazināšanu, negrozot jau tagad likumā noteikto, ka no 2021.gada līdz 2025.gada beigām akcīzes nodokļa likme dabasgāzei kā transporta degvielai ir 1,91 euro par 1 MWh jeb 20 euro par 1000 m3, bet paredzot iepriekš noteikto valsts atbalsta sniegšanu saskaņā ar *de minimis* regulējumu aizstāt ar vispārīgo samazināto nodokļu likmi 1,91 euro par 1 MWh jeb 20 euro par 1000 m3, ņemot vērā, ka šāds nodokļa samazinājums ir saskaņojams kā valsts atbalsta sniegšana saskaņā ar Eiropas Komisijas (turpmāk – Komisija) 2014. gada 28. jūnija paziņojumā Nr. 2014/C 200/01 “Pamatnostādnes par valsts atbalstu vides aizsardzībai un enerģētikai 2014.–2020. gadam” norādītiem nosacījumiem. Būvniecības valsts kontroles birojs līdz šim veiksmīgi administrējis valsts atbalsta sniegšanu, bet 2022.gada sākumā tiek plānots sagaidīt saspiestās dabas gāzes transportam patēriņa pieaugumu, kas varētu pārsniegt *de minimis* regulējuma maksimālo atbalsta slieksni, no kā izriet nepieciešamība valsts atbalsta sniegšanai izmantot citu iepriekš minēto Eiropas Savienības regulējumu, kura piemērošanai ir nepieciešams Komisijas saskaņošanas lēmums.Likumprojekts stāsies spēkā pēc Komisijas saskaņošanas lēmuma paziņošanas. |
| 6. | Dokumenta izstrādes laiks un plānotā virzība | Likumprojektu plānots izsludināts valsts sekretāru sanāksmē 2021.gada aprīlī. |
| 7. | Dokumenti | 1) Likumprojekts “Grozījumi “Likumā par akcīzes nodokli”” uz 1 lpp. (datne: “EMLik\_220321\_Akcīze.docx”);2) Likumprojekta “Grozījumi “Likumā par akcīzes nodokli”” sākotnējās ietekmes novērtējuma ziņojums (anotācija) uz 13 lpp. (datne: “EMAnot\_220321\_Akcīze.docx”). |
| 8. | Sabiedrības pārstāvju iespējas līdzdarboties | Sabiedrības pārstāvjiem tiek nodrošināta iespēja sniegt rakstisku viedokli atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 punktam. |
| 9. | Pieteikšanās līdzdalībai | Ekonomikas ministrija aicina iesniegt rakstveida viedokļus par likumprojektu līdz 2021. gada 8.aprīlim. |
| 10. | Cita informācija | Nav |
| 11. | Atbildīgā amatpersona | Jānis Rozītis, Enerģijas tirgus un infrastruktūras departamenta vecākais eksperts, Janis.Rozitis@em.gov.lv |